**Månedsrapport Smørblomsten- april 2025**

Fagområde: natur, miljø og teknologi

I april har vi markert påskehøytiden. Barna har lagd ulik påskepynt, både avdelingsvis og i grupper, samt på det tradisjonelle påskeverkstedet. Her ble det produsert mye fin påskedekorasjon. Vi har også sådd karse i pynta leverposteibokser og fulgt prosessen med hvordan det spirer og gror. «En liten kylling i egget lå» er også en sang vi har sunget ofte denne måneden. Før påskeferien deltok vi på påskerebus med ulike oppgaver og spørsmål. Til slutt fikk vi et kart over barnehagens uteområde som ledet oss fram til påskeegget. Det var stor stas 😊 I slutten av påskeuka hadde Hanne påskesamling, hvor vi fikk høre fortellingen om «De tre trærne» som er knyttet opp mot kristendommen.

Denne måneden ble det også gjennomført påskefrokost for barn og foreldre. Dette er en hyggelig tradisjon og vi håper både små og store koste seg! Takk til alle som møtte opp 😊

Et annet tema vi har jobbet med denne måneden er vann med fokus på havet. Barna fikk være med Simen på en engasjerende og spennende fisketur. På fiskestanga fikk vi både fisk og andre ting som ikke tilhører havet, som støvel og vott. Videre har barna begynt å lage hvert sitt akvarium av melkekartonger. Barna har malt blått vann og fargelagt og klippet ut fisker. Det er mange undrende og spennende samtaler underveis om havet og livet der. Vi gleder oss til fortsettelsen.

Hilsen oss på Smørblomsten!